wickkiey/tamil-wikipedia-chunked huggingface dataset:
# பெப்ரவரி 7

## நிகழ்வுகள்

- 457 &ndash; பைசாந்தியப் பேரரசராக முதலாம் லியோ பதவியேற்றார்.
- 1301 &ndash; எட்வர்டு (பின்னர் இங்கிலாந்தின் இரண்டாம் எட்வர்டு மன்னர்) முதலாவது ஆங்கிலேய வேல்சு இளவரசரானார்.
- 1807 &ndash; நெப்போலியனின் பிரெஞ்சுப் படைகள் உருசிய மற்றும் புருசியப் படைகளின் மீது போலந்தில் தாக்குதலைத் தொடங்கின.
- 1812 &ndash; அமெரிக்காவின் மிசோரி மாநிலத்தில் நியூ மாட்ரிட் என்ற இடத்தில் பெரும் நிலநடுக்கம் தாக்கியது.
- 1819 &ndash; சேர் இசுடாம்போர்டு இராஃபிள்சு சிங்கப்பூரை வில்லியம் பார்க்கூகார் என்பவரிடம் ஒப்படைத்து விட்டு வெளியேறினார்.
- 1845 &ndash; இலங்கை அரச ஆசியர் சமூகத்தின் இலங்கைக் கிளை கொழும்பில் ஆரம்பிக்கப்பட்டது.
- 1863 &ndash; நியூசிலாந்து, ஆக்லாந்து நகர்க் கரையில் *ஓர்ஃபியசு* என்ற கப்பல் மூழ்கியதில் 189 பேர் உயிரிழந்தனர்.
- 1904 &ndash; அமெரிக்காவின் மேரிலாந்து மாநிலம், பால்ட்டிமோரில் பரவிய தீயினால் 1,500 கட்டடங்கள் 30 மணி நேரத்தில் தீக்கிரையாகின.
- 1944 &ndash; இரண்டாம் உலகப் போர்: இத்தாலி, அன்சியோ நகரில், செருமனியப் படைகள் கூட்டுப் படைகளின் சிங்கிள் நடவடிக்கைக்கு எதிரான தாக்குதலை ஆரம்பித்தன.
- 1951 &ndash; கொரியப் போர்: 700 இற்கும் அதிகமான கம்யூனிச ஆதரவாளர்கள் தென்கொரியப் படைகளால் படுகொலை செய்யப்பட்டனர்.
- 1962 &ndash; கியூபாவுடனான ஏற்றுமதி, இறக்குமதித் தடைகளை ஐக்கிய அமெரிக்கா கொண்டு வந்தது.
- 1967 &ndash; அலபாமாவில் உணவகம் ஒன்றில் பரவிய தீயினால் 25 பேர் உயிரிழந்தனர்.
- 1967 &ndash; ஆத்திரேலியா, தாசுமேனியாவில் இடம்பெற்ற காட்டுத்தீயினால் 62 பேர் உயிரிழந்தனர்.
- 1971 &ndash; சுவிட்சர்லாந்தில் பெண்களுக்கு வாக்குரிமை கிடைத்தது.
- 1974 &ndash; ஐக்கிய இராச்சியத்திடம் இருந்து கிரெனடா விடுதலை பெற்றது.
- 1977 &ndash; சோவியத் ஒன்றியம் சோயுஸ் 24 விண்கலத்தை இரண்டு விண்வெளி வீரர்களுடன் விண்ணுக்கு ஏவியது.
- 1979 &ndash; புளூட்டோ நெப்டியூனின் சுற்றுப் பாதைக்குள் நுழைந்தது.
- 1986 &ndash; எயிட்டியில் 28 ஆண்டுகள் குடும்ப ஆட்சி நடத்திய அரசுத்தலைவர் ஜீன்-குளோட் டுவாலியர் நாட்டில் இருந்து வெளியேறினார்.
- 1990 &ndash; சோவியத் ஒன்றியப் பொதுவுடைமைக் கட்சியின் மத்திய குழு கட்சியின் தனி ஆதிக்கத்தை கைவிட இணங்கியது.
- 1991 &ndash; எயிட்டியில் முதல் முறையாக மக்களாட்சி முறை மூலம் தெரிவான அரசுத்தலைவர் சான்-பெர்ட்ரண்ட் அரிசுடைடு பதவியேற்றார்.
- 1991 &ndash; ஐரிஷ் குடியரசு இராணுவம் லண்டனில் 10 டவுனிங் தெருவில் அமைச்சரவைக் கூட்டம் இடம்பெற்ற போது அங்கு குண்டுத் தாக்குதலை நடத்தியது.
- 1992 &ndash; ஐரோப்பிய ஒன்றியம் அமைப்பதற்கான மாஸ்ட்ரிக்ட் ஒப்பந்தம் கையெழுத்திடப்பட்டது.
- 1999 &ndash; உலகத் தமிழிணைய மாநாடு சென்னையில் ஆரம்பமானது.
- 2005 &ndash; விடுதலைப் புலிகளின் மட்டு - அம்பாறை அரசியற்துறைப் பொறுப்பாளர் கௌசல்யன் உட்பட 4 விடுதலைப் புலிகள் இலங்கை இராணுவத்தினரின் தாக்குதலில் கொல்லப்பட்டனர்.
- 2009 &ndash; ஆத்திரேலியாவின் வரலாற்றில் மிகப்பெரும் இயற்கை அனர்த்தமான விக்டோரியா மாநில காட்டுத்தீயினால் 173 பேர் உயிரிழந்தனர்.
- 2012 &ndash; மாலைத்தீவுகளில் 23 நாட்கள் இடம்பெற்ற அரச-எதிர்ப்புப் போராட்டங்களை அடுத்து அரசுத்தலைவர் முகம்மது நசீது பதவியில் இருந்து விலகினார்.
- 2013 &ndash; அமெரிக்காவின் மிசிசிப்பி மாநிலம் அடிமை முறையை ஒழிக்கும் சட்டத்தை அமுல் படுத்தியது.
# பெப்ரவரி 7

## பிறப்புகள்

- 1478 &ndash; தாமஸ் மோர், ஐக்கிய இராச்சியத்தின் உயராட்சித் தலைவர் (இ. 1535)
- 1766 &ndash; பிரடெரிக் நோர்த், பிரித்தானிய குடியேற்றவாத நிருவாகி, இலங்கையின் 1வது தேசாதிபதி (இ. 1827)
- 1812 &ndash; சார்லஸ் டிக்கின்ஸ், ஆங்கிலேய எழுத்தாளர் (இ. 1870)
- 1824 &ndash; வில்லியம் ஹக்கின்ஸ், ஆங்கிலேய வானியலாளர் (இ. 1910)
- 1850 &ndash; ஜான் பிரவுன் பிரான்சிஸ் எர்ரெசாஃப், அமெரிக்க வேதியலாளர் (இ. 1932)
- 1864 &ndash; சர் பி. எஸ். சிவசுவாமி, இந்திய வழக்கறிஞர், நிருவாகி, அரசியல்வாதி (இ. 1946)
- 1870 &ndash; ஆல்பிரெட் ஆட்லர், ஆசுத்திரியயைசுக்காட்லாந்து உளவியலாளர் (பி. 1937)
- 1877 &ndash; ஜி. எச். ஹார்டி, ஆங்கிலேயக் கணிதவியலாளர் (இ. 1947)
- 1885 &ndash; சிங்ளேர் லுயிஸ், நோபல் பரிசு பெற்ற அமெரிக்க எழுத்தாளர் (இ. 1951)
- 1902 &ndash; தேவநேயப் பாவாணர், தமிழறிஞர் (இ. 1981)
- 1933 &ndash; கே. என். சொக்சி, இலங்கை அரசியல்வாதி (இ. 2015)
- 1934 &ndash; ஆ. மாதவன், கேரளத் தமிழ் எழுத்தாளர் (இ. 2021)
- 1940 &ndash; டோனி டேன் கெங் யம், சிங்கப்பூரின் 7வது குடியரசுத் தலைவர்
- 1949 &ndash; இராசமனோகரி புலேந்திரன், இலங்கை அரசியல்வாதி (இ. 2014)
- 1965 &ndash; கிரிசு ரொக், அமெரிக்க நடிகர், இயக்குநர்
- 1978 &ndash; ஆஷ்டன் குட்சர், அமெரிக்க நடிகர், தயாரிப்பாளர், தொழிலதிபர்
- 1979 &ndash; தவக்குல் கர்மான், அமைதிக்கான நோபல் பரிசு பெற்ற யேமன் ஊடகவியலாளர்
# பெப்ரவரி 7

## இறப்புகள்

- 1878 &ndash; ஒன்பதாம் பயஸ் (திருத்தந்தை) (பி. 1792)
- 1937 &ndash; சுவாமி அகண்டானந்தர், சுவாமி இராமகிருஷ்ணரின் நேரடிச் சீடர் (பி. 1864)
- 1986 &ndash; ஏ. ஜி. சுப்புராமன், தமிழக அரசியல்வாதி (பி. 1930)
- 2001 &ndash; பகீரதன், தமிழக எழுத்தாளர்
- 2008 &ndash; குணால், தென்னிந்தியத் திரைப்பட நடிகர்
# பெப்ரவரி 7

## சிறப்பு நாள்

- விடுதலை நாள் (கிரெனடா, ஐக்கிய இராச்சியத்திடம் இருந்து 1974)
# அக்டோபர் 22

## பிறப்புகள்

- 1511 &ndash; எராசுமசு இரீன்கோல்டு, செருமானிய வானியலாளர், கணிதவியலாளர் (இ. 1553)
- 1811 &ndash; பிரான்சு லிசித்து, அங்கேரிய இசைக்கலைஞர் (இ. 1886)
- 1844 &ndash; சாரா பேர்ண்ஹார்ட், பிரான்சிய நடிகை (இ. 1923)
- 1870 &ndash; செ. இராசநாயகம், ஈழத்து வரலாற்றாளர், எழுத்தாளர் (இ. 1940)
- 1881 &ndash; கிளிண்டன் ஜோசப் டேவிசன், நோபல் பரிசு பெற்ற அமெரிக்க இயற்பியலாளர் (இ. 1958)
- 1887 &ndash; ஜான் ரீட், அமெரிக்க ஊடகவியலாளர், கவிஞர் (இ. 1920)
- 1900 &ndash; அஷ்பகுல்லா கான், இந்திய விடுதலைப் போராளி (இ. 1927)
- 1902 &ndash; டபிள்யூ. தகநாயக்க, இலங்கைப் பிரதமர், அரசியல்வாதி (இ. 1997)
- 1905 &ndash; கார்ல் குதே யான்சுகி, அமெரிக்க இயற்பியலாளர், கதிர்வீச்சுப் பொறியியலாளர் (இ. 1950)
- 1907 &ndash; எஸ். டீ. சௌலா, இந்திய-அமெரிக்கக் கணிதவியலாளர் (பி. 1995)
- 1919 &ndash; எச். வேங்கடராமன், தமிழகத் தமிழறிஞர், பதிப்பாளர் (இ. 1991)
- 1919 &ndash; டோரிஸ் லெசிங், நோபல் பரிசு பெற்ற பிரித்தானிய எழுத்தாளர் (இ. 2013)
- 1922 &ndash; ஆ. துரையரசன், தமிழக அரசியல்வாதி (இ. 1988)
- 1936 &ndash; நிவ்விலி அலெக்சாண்டர், தென்னாப்பிரிக்க விடுதலைப் போராட்ட வீரர்
- 1938 &ndash; கா. இந்திரபாலா, இலங்கை வரலாற்றாளர், கல்வியாளர்
- 1948 &ndash; திருவாளப்புத்தூர் டி. ஏ. கலியமூர்த்தி, தமிழகத் தவில் கலைஞர் (இ. 2020)
- 1946 &ndash; தீபக் சோப்ரா, இந்திய-அமெரிக்க மருத்துவர், எழுத்தாளர்
- 1967 &ndash; கார்லோசு மென்சியா, ஒந்துராசு-அமெரிக்க நடிகர்
- 1988 &ndash; பரினீதி சோப்ரா, இந்திய நடிகை
# அக்டோபர் 22

## இறப்புகள்

- 1864 &ndash; மிரோன் வின்சுலோ, தமிழ் ஆங்கில விரிவான அகராதியைத் தொகுத்த அமெரிக்க மதப்பரப்புனர் (பி. 1789)
- 1906 &ndash; பால் செசான், பிரான்சிய ஓவியர் (பி. 1839)
- 1918 &ndash; திமித்ரி துபியாகோ, உருசிய வானியலாளர் (பி. 1849)
- 1925 &ndash; அ. மாதவையா, தமிழக புதின எழுத்தாளர், பத்திரிகையாசிரியர் (பி.1872)
- 1964 &ndash; கவாஜா நசிமுத்தீன், பாக்கித்தானின் 2வது பிரதமர் (பி. 1894)
- 1975 &ndash; அர்னால்ட் ஜோசப் டாயின்பீ, பிரித்தானிய நூலாசிரியர், வரலாற்றாசிரியர் (பி. 1889)
- 1986 &ndash; ஆல்பர்ட் செண்ட்-ஜியார்ஜி, நோபல் பரிசு பெற்ற அங்கேரிய-அமெரிக்க மருத்துவர் (பி. 1893)
- 1990 &ndash; லூயி அல்தூசர், அல்சீரிய-பிரான்சிய மெய்யியலாளர் (பி. 1918)
- 2011 &ndash; சொ. கருப்பசாமி, தமிழக அரசியல்வாதி, முன்னாள் அமைச்சர் (பி. 1955)
# அக்டோபர் 22

## சிறப்பு நாள்

- இரண்டாம் அருள் சின்னப்பர் விழா
- பன்னாட்டு திக்குவாய் விழிப்புணர்வு நாள்
# ஆர்க்ஜிஐஎஸ்

**ஆர்க்ஜிஐஎஸ்** (ArcGIS) எஸ்றி (ESRI) நிறுவனத்தால் உருவாக்கப் பட்ட புவியியற் தகவற் தொழில் நுட்ப மென்பொருளாகும். ஆக்ஜிஐஎஸ் ஆக்றீடர்(ArcReader) ஊடாக ஆர்க்வியூ போன்ற மென்பொருட்களூடாக உருவாக்கப்பட்டத் பார்பதற்கும் கேள்விகளைக் (Query) கேட்டு மறுமொழிகள் பெறவும் உதவுகின்றன. ஆக்எடிற்றர் ஆக்வியூவின் எல்லாப் பிரயோகங்களையும் (பயன் முறைகளையும்) கொண்டுள்ளது. இதில் மேம்படுத்தப் பட்ட கருவிகளூடாக ஷேப் கோப்புக்களையும் (Shape Files) மற்றும் நிலவுருண்டையின் தகவல் கிடங்குகளைப் (ஜியோடேற்றாபேசஸ்களையும் (GeoDatabases)) பயன்படுத்தும் வசதி கொண்டது. ஆர்கின்போ ஆர்க்ஜிஐஎஸ்ஸின் மிகவும் கூடுதலான வசதிகளைக் கொண்ட மென்பொருளாகும். இதில் தரவுகளைப் பகுப்பாய்வு செய்தல், தரவுகளில் மாற்றங்களை ஏற்படுத்துதல் போன்ற வசதிகள் உண்டு. வழங்கி (சேவர்) முறையிலான ஆர்க்ஜிஐஎஸ் தயாரிப்புக்களும் உள்ளங்கைக் கணினிகளில் பாவிக்ககூடிய ஆர்க்ஜிஐஎஸ் மென்பொருட்களும் உண்டு.
# ஆர்க்ஜிஐஎஸ்

## மென்பொருள் விபரங்களும் சரித்திரங்களும்

பெப்ரவரி 2007 இன்படி மிகவும் அண்மைய பதிப்பு ஆர்க்ஜிஐஎஸ் 9.2 ஆகும். இதன் 9.2 பதிப்பின் பீட்டவானது (beta) வெளிவிடப்பட்டு சோதனைகள் முடிவடைந்து 9.2 இன் இறுதிப்பதிப்பானது 2006ஆம் ஆண்டில் இறுதியில் வெளிவிடப்பட்டது. இது பல புதிய அம்சங்களை உள்ளடக்கியுள்ளது. எடுத்துக்காட்டாக நேரடியாகவே ஆள்கூறொன்றைத் தந்தால் அந்தவிடத்திற்குச் செல்லும் வசதி. கூகிள் ஏர்த் மென்பொருட்களுடான போட்டிகளே இப்புதிய வசதிகளை அறிமுகப்படுத்தக் காரணம் என நம்பப்படுகின்றது.  
இன்று ESRI நிறுவனத்தார் வெளிவிடுகின்றன மென்பொருட்களே உலகின் புவியியற் தகவற் தொழில் நுட்பத்தில் முன்னணி வகிக்கின்றன. ஆய்வுகளின் படி புவியியற் தகவற் தொழில் நுட்ப ஆய்வுகளில் ஈடுபடுபவர்களில் உலகில் 77% பயனர்கள் ESRI மென்பொருட்களைப் பயன்படுத்துகின்றனர்
# ஆர்க்ஜிஐஎஸ்

## பொதுவான பிழைகளைச் சரிசெய்தல்

பொதுவாக விண்டோஸ் இயங்குதளத்தில் நியம அலகு மொழியாகத் தமிழ் அல்லது ஏனைய இந்திய மொழிகளுடன் ஆர்க்ஜிஐஎஸ் சரிவர இயங்காது.இதைச் சரிசெய்வதற்கு ஆங்கிலத்தைத் தேர்ந்தெடுக்கவும் . ஆனால் இவ்வழுவானது தமிழையோ ஏனைய இந்திய மொழிகளைகளையோ தனது தேசப்படங்களில் ஆதரிக்காது என்பதல்ல. இவை யாவும் ஒருங்குறியூடாக இலகுவாக ஆதரிக்கப்படும். இவ்வசதியானது ஆர்க்வியூவில் இல்லை என்பதனையும் கவனிக்க.
# ஆர்க்ஜிஐஎஸ்

## வெளியிணைப்புகள்

- ஆர்க்ஜிஐஎஸ் - ESRI
- ESRI ArcGIS 9 Extension TypeConvert கூகிள் ஏர்த் மென்பொருளில் பாவிக்ககூடியதாக்கும் ஆர்க்ஜிஐஎஸ் 9 இன் நீட்சி
- ஆர்க்ஜிஐஎஸ் பற்றிய அறிமுகம் மாசுசுடோஸ் பல்கலைககழகம்
# பெப்ரவரி 6

## நிகழ்வுகள்

- 60 &ndash; கிழமை முதன் முதலாக அறிமுகப்படுத்தப்பட்டது. பொம்பெயியில் கண்டெடுக்கப்பட்ட சுவரடி ஓவியம் ஒன்று இந்நாளை ஞாயிற்றுக் கிழமையாகக் காட்டியது.
- 1658 &ndash; சுவீடன் மன்னன் பத்தாம் குஸ்டாவின் படைகள் உறைந்த கடலைத் தாண்டி டென்மார்க்கை அடைந்தன.
- 1685 &ndash; இரண்டாம் சார்லசு மன்னரின் இறப்பை அடுத்து அவரது சகோதரர் இரண்டாம் யேம்சு ஐக்கிய இராச்சியத்தின் மன்னராகத் தேர்ந்தெடுக்கப்பட்டார்.
- 1788 &ndash; மாசச்சூசெட்ஸ் ஐக்கிய அமெரிக்க அரசியலமைப்பை ஏற்றுக் கொண்ட 6-வது மாநிலமானது.
- 1792 &ndash; மூன்றாவது ஆங்கிலேய-மைசூர் போர்: சீரங்கப்பட்டினம் முற்றுகையின் போது திப்பு சுல்தான் தோற்கடிக்கப்பட்டார்.
- 1806 &ndash; கரிபியனில் நடந்த சான் டொமிங்கோ சமரில் பிரித்தானியக் கடற்படை பிரெஞ்சுப் படைகளை வென்றது.
- 1819 &ndash; சேர் இசுடாம்போர்டு இராஃபிள்சு என்பவரால் சிங்கப்பூர் அமைக்கப்பட்டது.
- 1820 &ndash; முதல் தொகுதி 86 ஆபிரிக்க அமெரிக்கர்கள் லைபீரியாவில் குடியேற்றத்தை ஆரம்பிப்பதற்காக நியூயார்க்கில் இருந்து புறப்பட்டனர்.
- 1840 &ndash; நியூசிலாந்தில் வைத்தாங்கி ஒப்பந்தம் பிரித்தானிய அரச பிரதிநிதியாலும், மவோரி தலைவர்களாலும் எட்டப்பட்டது. பிரித்தானியக் குடியேற்றம் ஆரம்பிக்கப்பட்டது.
- 1851 &ndash; ஆத்திரேலியாவின் வரலாற்றில் மிகப் பெரும் காட்டுத்தீ விக்டோரியா மாநிலத்தில் பரவியது. 12 பேர் உயிரிழந்தனர்.
- 1863 &ndash; இலங்காபிமானி (*Ceylon Patriot*) இதழ் யாழ்ப்பாணத்தில் டபிள்யூ. சி. கதிரவேற்பிள்ளை என்பவரால் வெளியிடப்பட்டது.
- 1899 &ndash; எசுப்பானிய அமெரிக்கப் போர்: அமெரிக்காவுக்கும் எசுப்பானியாவுக்கும் இடையே கையெழுத்திடப்பட்ட பாரிஸ் உடன்படிக்கை (1898) அமெரிக்க மேலவையால் ஏற்றுக்கொள்ளப்பட்டது.
- 1900 &ndash; நிரந்தர நடுவர் நீதிமன்றம் நெதர்லாந்தில் டென் ஹாக் நகரில் நிறுவப்பட்டது.
- 1918 &ndash; 30 வயதிற்கு மேற்பட்ட குறைந்தபட்ச சொத்துரிமை கொண்ட பிரித்தானியப் பெண்களுக்கு வாக்குரிமை வழங்கப்பட்டது.
- 1951 &ndash; கனடிய இராணுவம் கொரியப் போரில் இறங்கியது.
- 1951 &ndash; அமெரிக்காம், நியூ ஜேர்சியில் பயணிகள் தொடருந்து ஒன்று தடம் புரண்டதில் 85 பேர் உயிரிழந்தனர், 500 பேருக்கு மேல் காயமடைந்தனர்.
- 1952 &ndash; ஆறாம் ஜோர்ஜின் இறப்பை அடுத்து இரண்டாம் எலிசபெத் ஐக்கிய இராச்சியம் உட்பட பொதுநலவாய நாடுகளுக்கு அரசியானார்.
- 1958 &ndash; செருமனி, மியூனிக்கில் இடம்பெற்ற விமான விபத்தில் மான்செஸ்டர் யுனைட்டட் உதைபந்தாட்ட அணியின் 8 பேர் உயிரிழந்தனர்.
- 1959 &ndash; டெக்சாசு இன்ஸ்ட்ருமெண்ட்சு நிறுவனத்தைச் சேர்ந்த ஜாக் கில்பி தொகுசுற்றுக்கான முதலாவது காப்புரிமத்தைப் பெற்றார்.
- 1959 &ndash; கண்டம் விட்டுக் கண்டம் பாயும் முதலாவது டைட்டான் ஏவுகணை புளோரிடாவில் வெற்றிகரமாகப் பரிசோதிக்கப்பட்டது.
- 1978 &ndash; அமெரிக்காவின் நியூ இங்கிலாந்து பகுதியை வரலாறு காணாத இடம்பெற்ற பனிப்புயல் தாக்கியது.
- 1989 &ndash; போலந்தில் ஆரம்பமான வட்டமேசை மாநாட்டில், கிழக்கு ஐரோப்பாவில் இருந்து கம்யூனிச ஆட்சிகளைக் கவிழ்ப்பது குறிந்து ஆராயப்பட்டது.
- 1996 &ndash; அட்லாண்டிக் பெருங்கடலில் டொமினிக்கன் குடியரசுக் கரைகளில் போயிங் விமானம் ஒன்று வீழ்ந்ததில் அதில் பயணம் செய்த அனைத்து 189 பேரும் உயிரிழந்தனர்.
- 2000 &ndash; உருசியா குரோசுனி, செச்சினியா ஆகியவற்றைக் கைப்பற்றியது.
- 2004 &ndash; மாஸ்கோவில் சுரங்க தொடருந்து நிலையம் ஒன்றில் இடம்பெற்ற தற்கொலைக் குண்டுத் தாக்குதலில் 40 பேர் கொல்லப்பட்டனர்.
- 2016 &ndash; தாய்வான் நிலநடுக்கத்தில் 117 பேர் உயிரிழந்தனர்.
# பெப்ரவரி 6

## பிறப்புகள்

- 1465 &ndash; டெல் ஃபெர்ரோ, இத்தாலியக் கணிதவியலாளர் (இ. 1526)
- 1665 &ndash; பெரிய பிரித்தானியாவின் அரசி ஆன் (இ. 1714)
- 1814 &ndash; காரல் கிரவுல், தமிழகத்தில் மறை, தமிழ்ப் பணியாற்றிய செருமனியக் கிறித்தவப் பாதிரியார் (இ. 1864)
- 1879 &ndash; மாண்டேகு, ஆங்கிலேய அரசியல்வாதி, பிரித்தானியாவின் இந்தியாவுக்கான செயலாளர் (இ. 1924)
- 1884 &ndash; அரங்கசாமி நாயக்கர், புதுவை விடுதலைப் போராட்ட வீரர், தமிழறிஞர் (இ. 1943)
- 1890 &ndash; கான் அப்துல் கப்பார் கான், பாக்கித்தானிய அரசியல்வாதி, விடுதலைப் போராட்ட வீரர் (இ. 1988)
- 1892 &ndash; வில்லியம் பாரி மர்பி, நோபல் பரிசு பெற்ற அமெரிக்க மருத்துவர் (இ. 1987)
- 1911 &ndash; ரானல்ட் ரேகன், ஐக்கிய அமெரிக்காவின் 40வது அரசுத்தலைவர் (இ. 2004)
- 1912 &ndash; இவா பிரான், இட்லரின் மனைவி (இ. 1945)
- 1921 &ndash; சாலமன் பிக்கெல்னர். உருசிய-சோவியத் வானியலாளர் (இ. 1975)
- 1923 &ndash; எட்வார்டு எமர்சன் பர்னார்டு, அமெரிக்க வானியலாளர் (பி. 1857)
- 1932 &ndash; சங்கர் கோசு, இந்திய வங்கக் கவிஞர்
- 1935 &ndash; மாரி. அறவாழி, தமிழக எழுத்தாளர் (இ. 1999)
- 1945 &ndash; பாப் மார்லி, ஜமைக்கா பாடகர், கித்தார் இசைக்கலைஞர் (இ. 1981)
- 1956 &ndash; பிறைசூடன், தமிழ்த் திரைப்படப் பாடலாசிரியர், கவிஞர், நடிகர்
- 1975 &ndash; ஆர்க்குட் புயுக்கோக்டன், ஆர்க்குட் சமூக வலையமைப்பைக் கண்டுபிடித்த துருக்கியர்
- 1983 &ndash; சிறிசாந்த், இந்தியத் துடுப்பாளர்
- 1986 &ndash; டேன் டிஹான், அமெரிக்க நடிகர்
# பெப்ரவரி 6

## இறப்புகள்

- 1685 &ndash; இங்கிலாந்தின் இரண்டாம் சார்லசு (பி. 1630)
- 1804 &ndash; சோசப்பு பிரீசிட்லி, ஆங்கிலேய வேதியியலாளர் (பி. 1733)
- 1827 &ndash; சியாமா சாஸ்திரிகள், கருநாடக இசை மும்மூர்த்திகளில் ஒருவர் (பி. 1762)
- 1918 &ndash; கஸ்டவ் கிளிம்ட், ஆத்திரிய ஓவியர் (பி. 1862)
- 1920 &ndash; வின்சென்ட் ஸ்மித், அயர்லாந்து இந்தியவியலாளர், வரலாற்றாளர் (பி. 1843)
- 1923 &ndash; எட்வார்டு எமர்சன் பர்னார்டு, அமெரிக்க வானியலாளர் (பி. 1857)
- 1931 &ndash; மோதிலால் நேரு, இந்திய அரசியல்வாதி (பி. 1861)
- 1952 &ndash; ஐக்கிய இராச்சியத்தின் ஆறாம் ஜோர்ஜ் (பி. 1895)
- 1964 &ndash; எமிலியோ அகுயினால்டோ, பிலிப்பீன்சின் 1வது அரசுத்தலைவர் (பி. 1869)
- 1973 &ndash; ஐரா சுப்பிரேகு போவன், அமெரிக்க இயற்பியலாளர், வானியலாளர் (பி. 1898)
- 2022 &ndash; லதா மங்கேஷ்கர், இந்தியப் பின்னணிப் பாடகி (பி. 1929)
# பெப்ரவரி 6

## சிறப்பு நாள்

- வைத்தாங்கி நாள் (நியூசிலாந்து நிறுவிய நாள், 1840)
# பெப்ரவரி 8

## பிறப்புகள்

- 1641 &ndash; ரொபர்ட் நொக்ஸ், பிரித்தானியக் கிழக்கிந்தியக் கம்பனியின் ஆங்கிலேய கப்பல் மீகாமன் (இ. 1720)
- 1700 &ndash; டேனியல் பெர்னூலி, டச்சு-சுவிட்சர்லாந்து கணிதவியலாளர், இயற்பியலாளர் (இ. 1782)
- 1819 &ndash; ஜான் ரஸ்கின், ஆங்கிலேய எழுத்தாளர், ஓவியர் (இ. 1900)
- 1825 &ndash; என்றி வால்டர் பேட்ஃசு, ஆங்கிலேய புவியியலாளர், உயிரியலாளர், நாடுகாண் பயணி (இ. 1892)
- 1828 &ndash; ழூல் வேர்ண், பிரான்சியக் கவிஞர், எழுத்தாளர் (இ. 1905)
- 1834 &ndash; திமீத்ரி மெண்டெலீவ், உருசிய வேதியியலாளர் (இ. 1907)
- 1850 &ndash; கேட் சோப்பின், அமெரிக்க எழுத்தாளர் (இ. 1904)
- 1897 &ndash; சாகீர் உசேன், இந்தியாவின் 3வது குடியரசுத் தலைவர் (இ. 1969)
- 1903 &ndash; துங்கு அப்துல் ரகுமான், மலேசியாவின் முதலாவது பிரதமர் (இ. 1990)
- 1921 &ndash; மு. மு. இஸ்மாயில், தமிழக நீதியரசர், தமிழறிஞர், எழுத்தாளர் (இ. 2005)
- 1928 &ndash; லூசு மோகன், தமிழ்த் திரைப்பட நடிகர் (இ. 2012)
- 1928 &ndash; விச்சிசுலாவ் தீகனொவ், சோவியத் உருசிய திரைப்பட, தொலைக்காட்சி நடிகர் (இ. 2009)
- 1937 &ndash; ஏ. எச். எம். அஸ்வர், இலங்கை அரசியல்வாதி (இ. 2017)
- 1941 &ndash; ஜக்ஜீத் சிங், இந்தியப் பாடகர் (இ. 2011)
- 1955 &ndash; ஜான் கிரிஷாம், அமெரிக்க எழுத்தாளர்
- 1960 &ndash; பெனிக்னோ அக்கீனோ III, பிலிப்பீன்சின் 15வது அரசுத்தலைவர்
- 1963 &ndash; முகமது அசாருதீன், இந்தியத் துடுப்பாளர், அரசியல்வாதி
- 1964 &ndash; சந்தோஷ் சிவன், இந்தியத் திரைப்பட இயக்குநர், தயாரிப்பாளர், நடிகர்
- 1968 &ndash; கேரி கோல்மன், அமெரிக்க நடிகர் (இ. 2010)
# பெப்ரவரி 8

## இறப்புகள்

- 1265 &ndash; உலேகு கான், மங்கோலிய ஆட்சியாளர் (பி. 1218)
- 1587 &ndash; ஸ்காட்லாந்தின் முதலாம் மேரி (பி. 1542)
- 1725 &ndash; முதலாம் பேதுரு, உருசியப் பேரரசர் (பி. 1672)
- 1957 &ndash; வால்தெர் பொதே, நோபல் பரிசு பெற்ற செருமானிய இயற்பியலாளர் (பி. 1891)
- 1957 &ndash; ஜான் வான் நியுமேன், அங்கேரிய-அமெரிக்க கணிதவியலாளர், இயற்பியலாளர் (பி. 1903)
- 1971 &ndash; கே. எம். முன்ஷி, இந்திய விடுதலைப் போராட்ட வீரர், அரசியல்வாதி, எழுத்தாளர் (பி. 1887)
- 1974 &ndash; பிரிட்சு சுவிக்கி, சுவீடன் வானியலாளர் (பி. 1898)
- 1979 &ndash; டென்னிஸ் கபார், நோபல் பரிசு பெற்ற அங்கேரிய-ஆங்கிலேய இயற்பியலாளர் (பி. 1900)
- 1993 &ndash; நா. சண்முகதாசன், ஈழத்தமிழ்த் தொழிற்சங்கவாதி, இடதுசாரி மாவோயிச அரசியல்வாதி (பி. 1920)
- 1998 &ndash; ஹால்டார் லேக்ஸ்நஸ்ஸின், நோபல் பரிசு பெற்ற ஐசுலாந்து எழுத்தாளர் (பி. 1902)
- 2005 &ndash; அரியநாயகம் சந்திரநேரு, இலங்கைத் தமிழ் அரசியல்வாதி, மனித உரிமை ஆர்வலர்
- 2007 &ndash; ஆன்னா நிக்கோல் இசுமித், அமெரிக்க நடிகை (பி. 1967)
- 2007 &ndash; இயான் ஸ்டீவன்சன், கனடிய-அமெரிக்க உளவியல் மருத்துவர் (பி. 1918)
- 2014 &ndash; பிரேம்ஜி ஞானசுந்தரம், இலங்கை முற்போக்கு எழுத்தாளர், பத்திரிகையாளர், பதிப்பாளர் (பி. 1930)
# பெப்ரவரி 8

## சிறப்பு நாள்

- பரிநிர்வாண நாள் (மகாயான பௌத்தம்)
# நா. சண்முகதாசன்

**நா. சண்முகதாசன்** (*N. Shanmugathasan*) என அழைக்கப்படும் **நாகலிங்கம் சண்முகதாசன்** (சூலை 3, 1920 – பெப்ரவரி 8, 1993) இலங்கைத் தொழிற்சங்கத் தலைவரும், மாவோயிச இடதுசாரி அரசியல்வாதியும் ஆவார். இலங்கை மாவோயிசக் கம்யூனிஸ்டுக் கட்சியின் தொடக்ககால பொதுச் செயலாளராகவும், "மாஓ பாதை" கம்யூனிஸ்ட் கட்சிகளின் சிரேஸ்ட ஆலோசகராகவும் இருந்தவர்.
# நா. சண்முகதாசன்

## வாழ்க்கைச் சுருக்கம்

சண்முகதாசன் யாழ்ப்பாணத்தின் மானிப்பாயைச் சேர்ந்தவர். 1938 ஆம் ஆண்டில் கொழும்பு பல்கலைக்கழகக் கல்லூரியில் இணைந்து வரலாற்றுத் துறையில் கல்வி கற்கும் போது பொதுவுடைமைக் கொள்கையாளர்களுடன் தொடர்புகள் ஏற்பட்டது. கேம்பிரிச்சுப் பல்கலைக்கழகத்தில் கல்வி பெற்றுத் திரும்பிய பிரித்தானியக் கம்யூனிஸ்டுக் கட்சித் தோழர்களுடன் தொடர்புகளைப் பேணினார். இரண்டாம் உலகப் போர்க் காலத்தில் ஏகாதிபத்தியங்களுக்கு எதிராகத் துண்டுப் பிரசுரங்கள் வெளியிட்டமைக்காகக் கல்லூரியில் இருந்து விலக்கப்பப்பு, மீண்டும் சேர்த்துக் கொள்ளப்பட்டார். 1940 இல் பல்கலைக்க்ழக மாணவர் ஒன்றியத்தின் பொதுச் செயலாளரானார். 1941 இல் மாணவர் ஒன்றியத்தின் தலைவரானார். பிரித்தானிய ஆதிக்கவாதிகளுக்கும், லங்கா சமசமாஜக் கட்சியின் துரொட்ஸ்கியவாதிகளுக்கும் எதிராக பொதுவுடைமைக் கருத்தில் பற்றுக் கொண்ட மாணவர்களை ஒன்று திரட்டினார்.  
1943 இல் பல்கலைக்கழகக் கல்வியை முடித்துக் கொண்டு தொழிற் சங்க இயக்கத்திலிணைந்து இலங்கை கம்யூனிஸ்ட் கட்சியின் முழுநேர அங்கத்தவரானார். கட்சி சீன சார்பு - சோவியத் சார்பு என்று பிரிந்ததைத் தொடர்ந்து 1964 இல் இலங்கை கம்யூனிஸ்ட் கட்சி (மாவோயிஸ்டு) பீக்கிங் அணியின் பொதுச் செயலாளரானார். அக்கட்சி சார்பில் 1965 இல் பொதுத் தேர்தலில் போட்டியிட்டுத் தோல்வியடைந்தார். மக்கள் விடுதலை முன்னணியின் புரட்சியைத் தொடர்ந்து 1971 இல் சண்முகதாசன் கைதாகி ஓராண்டு தடுத்து வைக்கப்பட்டிருந்தார். சிறையிலிருந்த காலத்தில் "ஒரு மார்க்சியவாதியின் பார்வையில் இலங்கை வரலாறு" (*A Marxist looks at the History of Ceylon* என்ற நூலை எழுதினார்.
# நா. சண்முகதாசன்

## மார்க்சிசக் கற்கைகளுக்கான சண்முகதாசன் நிலையம்

மார்க்சியக் கோட்பாட்டை எதிர்காலத்தில் தொடர்ந்து முன்னெடுக்கப்படுவதை உறுதிசெய்துகொள்வதற்கான பங்களிப்பை வழங்கும் ஒரு தளமாக அவரின் பெயரில் 'மார்க்சிசக் கற்கைகளுக்கான சண்முகதாசன் நிலையம்' என்ற இடதுசாரி அமைப்பு கொழும்பில் இயங்கி வருகிறது.
# சிறீ மகாபோதி

**சிறீ மகாபோதி** (*Sri Maha Bodhi*) என்பது இலங்கையின் முதல் தலைநகரமான அனுராதபுரத்தில் உள்ள புனித வெள்ளரசு மரம் ஆகும். புத்தர் இருந்து ஞானம் பெற்ற வெள்ளரசு மரத்தின் கிளையில் இருந்து வளர்க்கப்பட்டதே இது என்று கூறப்படுகிறது. இது கிமு 288 ஆம் ஆண்டில் நடப்பட்டதாக இலங்கை வரலாற்று நூல்கள் கூறுகின்றன. மனிதனால் நடப்பட்டதும், அவ்வாறு நடப்பட்ட காலம் அறியப்பட்டதுமான, மரங்களில், உலகிலேயே மிகப் பழமையான மரம் இதுவே எனச் சொல்லப்படுகிறது.  
இது நில மட்டத்திலிருந்து 6.5 மீட்டர் உயரமான சமதரையில் நடப்பட்டுள்ளது. சுற்றிலும் பாதுகாப்புச் சுவர்கள் அமைக்கப்பட்டுள்ளது. இலங்கையில் பௌத்தர்களினால் மிகப் புனிதமாக மதிக்கப்படும் பௌத்த சின்னம் இதுவே என்பதுடன் உலகம் முழுவதிலும் உள்ள பௌத்தர்களாலும் இது பெரிதும் மதிக்கப்படுகின்றது. இதைச் சுற்றியுள்ள சுவர், கீர்த்தி ஸ்ரீ ராஜசிங்கன் என்னும் அரசன் காலத்தில், இம் மரத்தைக் காட்டு யானைகளிடமிருந்து பாதுகாப்பதற்காகக் கட்டப்பட்டதாகச் சொல்லப்படுகின்றது.  
புத்தர் ஞானம் பெற்ற வெள்ளரசு மரத்தின் கிளை கிமு மூன்றாம் நூற்றாண்டில், அசோகப் பேரரசரின் மகளும், பௌத்த பிக்குணியும் ஆன சங்கமித்தை என்பவரால் இலங்கைக்குக் கொண்டுவரப்பட்டது. இந்த மகாபோதி மரம், அனுராதபுரத்திலிருந்த மகாமேகவண்ண பூங்காவில் இலங்கை அரசன் தேவநம்பியதீசன் என்பவனால் நடப்பட்டது.
# ருவான்வெலிசாய

நாற்பது வருடகாலம் அனுராதபுரத்தில் இருந்து இலங்கையை ஆண்ட தமிழ் மன்னனான எல்லாளனைப் போரில் வென்று, இலங்கை முழுவதற்கும் அரசனானான் துட்டகைமுனு. இவனால் அமைக்கப்பட்டதே **ருவான்வெலிசாய** எனப்படும் பெரிய தாது கோபுரம் ஆகும். இது உலகம் முழுவதிலும் உள்ள பௌத்தர்களுக்கு மிகவும் புனிதமானதாக விளங்குகிறது. அக்காலக் கட்டுமானப் பொறியியலில் இது ஒரு குறிப்பிடத்தக்க கட்டிடம் ஆகும். இது, மகாதூப, சுவர்ணமாலி சைத்திய, ரத்னமாலி தாகபா போன்ற பல பெயர்களால் அழைக்கப்படுகின்றது.  
பண்டைய அனுராதபுரத்தின், *சொலொஸ்மஸ்தானங்கள்* எனப்படும் 16 வணக்கத்துக்கு உரிய இடங்களுள்ளும், *அட்டமஸ்தானங்கள்* எனப்படும் 8 வணக்கத்துக்கு உரிய இடங்களுள்ளும் இது ஒன்றாக விளங்குகிறது. 300 அடி உயரமும், 950 அடி சுற்றளவும் கொண்ட இக் கட்டுமானம், உலகின் மிக உயரமான கட்டுமானச் சின்னங்களுள் ஒன்றாகும்.
# கிராம புத்துணர்வு இயக்கம்

**கிராம புத்துணர்வு இயக்கம்** இந்தியாவின் தமிழ்நாட்டில் கிராமங்களில் உணவு உற்பத்தி, மருத்துவம், கல்வி, விளையாட்டு போன்ற துரைகளை மேம்படுத்தி பூரணமான ஆரோக்கியமான கிராமிய வாழ்வை ஏற்படுத்துவதை நோக்கமாக கொண்ட திட்டமாகும். ஈசா அறக்கட்டளை, சமூக சிந்தனையுள்ள தன்னார்வ தொண்டர்களுடன் இணைந்து இத்திட்டத்தை வடிவமைத்துள்ளது. இத்திட்டம் ஆகஸ்ட் 2003 முதல் செயல்படுத்தப்பட்டு வருகிறது.
# கிராம புத்துணர்வு இயக்கம்

## செயல்திட்டங்கள்

தமிழ்நாட்டில் வாழ்ந்த எண்ணற்ற யோகிகள் மற்றும் ஞானிகளின் ஞானவெளிப்பாட்டால் உருவான தனிச்சிறப்புமிக்க கலாச்சாரத்தை கிராம மக்கள் வாழ்வில் மீண்டும் நடைமுறைக்கு எடுத்துவருவதை நோக்கமாக கொண்ட இத்திட்டத்தை செயல்படுத்த, கீழ்கண்ட அம்சங்களை கொண்ட செயல்திட்டங்களாக உருவாக்கப்பட்டுள்ளது. அவைகள்:  
- கிராமப்புற நலவாழ்வு – இலவச நடமாடும் மருத்துவமனைகள்
- யோக சாலைகளும் உடற்பயிற்சிக் கூடமும்
- மூலிகைத் தோட்டம், கிராமங்களில் தோட்டப்பண்ணை
- ஆக்கப்பூர்வமான பொழுதுபோக்கு அம்சங்கள்
- சுகாதாரம் சுற்றுச்சூழல் குறித்த விழிப்புணர்வு
- பெண்களுக்கு தொழிற் பயிற்சி
- கணனி பயிற்சி மையங்கள்
- கிராம நூலகம்
# கிராம புத்துணர்வு இயக்கம்

## செயல்பாடுகள்

இலவச நடமாடும் மருத்துவமனைகள் உரிய நேரத்தில், இலவசமாக மருத்துவ வசதி செய்து தருவதோடு, அது குறித்த விழிப்புணர்வையும், வழிபாட்டுதலையும் ஏற்படுத்துகிறது. நாட்டு வைத்தியங்கள் மற்றும் பாரம்பரிய சிகிச்சை முறைகள் மீண்டும் அறிமுகப்படுத்தும் வகையில், உரிய காலத்தில் கிடைக்கக் கூடியதும், சிக்கனமானதுமான மூலிகைத் தோட்டங்களை அமைப்பது குறித்தும், அதன் பயன்பாடு குறித்தும் அறிவுறுத்தப்படுகின்றன. மேலும் ஆயர்வேதம், சித்த மருத்துவம் மற்றும் அலோபதி மருத்துவங்களில் தேர்ச்சிபெற்ற மருத்துவர்கள், இலவச நடமாடும் மருத்துவமனைகள் மூலமாக கிராமங்களில் அடிப்படை ஆரோக்கிய வழிமுறைகளையும், இலவச மருத்துவ சேவைகளையும், இலவச மருந்துகளையும் வழங்கி வருகின்றனர். அதுமட்டுமின்றி இலவச யோகப்பயிற்சியும் கிராமப்புற மக்களுக்கு வழங்கப்படுகிறது.  
குழந்தைகளுக்கான யோகப்பயிற்சிகளும், கம்ப்யூட்டர் பயிற்சிகளும் இலவசமாக வழங்கப்பட்டு வருகிறது. மேலும் ஆண்களுக்கு வலைப்பந்து , பெண்களுக்கு துரோபால் போன்ற விளையாட்டு பயிற்சிகள் அளிக்கப்படுகின்றது. வருடத்திற்கு ஒரு முறை கிராம மக்களுக்கான* கிராம ஒலிம்பிக் போட்டி*களும் நடத்தப்படுகின்றது.  
விவசாயிகளுக்கு விவசாய கருத்தரங்குகள், விழிப்புணர்வு முகாம்கள் மற்றும் விவசாய கண்காட்சிகள் நடத்தப்படுகின்றன. நாட்டை பசுமையாக்கும் நோக்குடன் ஒவ்வோரு கிராமத்திலும் மரக்கன்றுகள் நடப்படுவது ஊக்குவிக்கப்படுகிறது.
# கிராம புத்துணர்வு இயக்கம்

## பயன்கள்

இத்திட்டத்தின் முலம், கிராம மக்கள் ஓர் ஆரோக்கியமான வாழ்வை பெற வாய்ப்பாக இருக்கிறது. மேலும், அடிப்படைக் கல்வி, சமூக விழிப்புணர்வை ஒரளவுக்கு பெறுகின்றனர். இதனால், நம்பிக்கையற்ற பொருளாதார மற்றும் சமூகச் சூழலில் கிக்குண்ட கிராம மக்களின் வாழ்வில் ஒரு புத்துணர்வு ஏற்பட்டுள்ளது. இத்திட்டத்தின் முழுமையான வெற்றி இன்னும் சில காலம் சென்ற பின்னரே நுகரப்படும்.
# கிராம புத்துணர்வு இயக்கம்

## திட்டத்திற்கான வளங்கள்

இத்திட்டதை செயல்படுத்த தேவையான நிதிவுதவி, அந்தந்த பகுதிகளில் இருக்கும் நன்கொடையாளர்களிடமிருந்து பெறப்படுகிறது. மேலும் சமூக சிந்தனையுள்ள தன்னார்வ தொண்டர்கள் மற்றும் கிராம மக்கள் ஆகியோர்களின் உதவியோடு நடைமுறைப்படுத்தப் படுகிறது.
இத்திட்டத்தின் முதற்பகுதியாக, கோபி, கோவை, சேலம், ஈரோடு மற்றும் கடலூர் மாவட்டங்களில் உள்ள கிராமங்களில் துவக்கப்பட்டுள்ளது.
# கிராம புத்துணர்வு இயக்கம்

## தொலைநோக்கு இலக்குகள்

படிப்படியாக தமிழ்நாட்டின் அனைத்து மாவட்டங்களில் உள்ள கிராமங்களில், இத்திட்டம் நடைமுறைப்படுத்த இருக்கிறது. தமிழ்நாட்டில் இந்த இலக்கு எட்டப்பட்டவுடன், இந்தியாவில் மற்ற மாநிலங்களுக்கும் எடுத்துச் செல்லப்பட உள்ளது. இன்னும் 20 ஆண்டுகளில் இந்தியா முழுவதும் உள்ள கிராமங்களில் இந்த இலக்கு எட்டப்பட்டுவிடும் என்று எதிர்பார்க்கப் படுகிறது. இறுதியில், ஒரு ஆரோக்கியமான, புத்துணர்வான இந்தியாவை உருவாக்கம் நோக்கோடு இத்திட்டம் அனுகப்படுகிறது.
# பெப்ரவரி 9

## நிகழ்வுகள்

- 474 &ndash; சீனோ பைசாந்தியப் பேரரசின் இணைப்பேரரசராக நியமிக்கப்பட்டார்.
- 1555 &ndash; இங்கிலாந்தின் குளொசுட்டர் ஆயர் ஜோன் ஊப்பர் மரத்துடன் கட்டி வைக்கப்பட்டு எரியூட்டிக் கொல்லப்பட்டார்.
- 1621 &ndash; 15-ம் கிரகோரி திருத்தந்தையாகத் தேர்ந்தெடுக்கப்பட்டார்.
- 1640 &ndash; இலங்கையின் நீர்கொழும்பு நகரை ஒல்லாந்தர் கைப்பற்றினர்.
- 1775 &ndash; அமெரிக்கப் புரட்சிப் போர்: பிரித்தானிய நாடாளுமன்றம் மாசச்சூசெட்சு மாநிலத்தை கிளர்ச்சி இடமாக அறிவித்தது.
- 1822 &ndash; எயிட்டி புதிதாக அமைக்கப்பட்ட டொமினிக்கன் குடியரசை முற்றுகையிட்டது.
- 1825 &ndash; வாக்காளர் குழுக்களில் எந்த வேட்பாளரும் பெரும்பான்மை பெறத் தவறியதை அடுத்து, அமெரிக்கக் காங்கிரசு ஜான் குவின்சி ஆடம்சை ஐக்கிய அமெரிக்காவின் அரசுத்தலைவராகத் தேர்ந்தெடுத்தது.
- 1861 &ndash; அமெரிக்க உள்நாட்டுப் போர்: ஜெபர்சன் டேவிஸ் அமெரிக்க மாநிலங்களின் கூட்டமைப்பின் இடைக்காலத் தலைவராக தேர்ந்தெடுக்கப்பட்டார்.
- 1895 &ndash; வில்லியம் மோர்கன் கைப்பந்தாட்டத்தைக் கண்டுபிடித்தார்.
- 1897 &ndash; பெனின் மீது பிரித்தானியர் தாக்குதலை ஆரம்பித்தனர்.
- 1900 &ndash; இலங்கையிலும், இந்தியாவிலும் நிலநடுக்கம் உணரப்பட்டது.
- 1900 &ndash; டேவிசுக் கோப்பை டென்னிசு போட்டி ஆரம்பிக்கப்பட்டது.
- 1904 &ndash; உருசிய-சப்பானியப் போர்: போர்ட் ஆர்த்தர் சமர் முடிவடைந்தது.
- 1913 &ndash; எரிவெள்ளிக் கூட்டம் ஒன்று வடக்கு மற்றும் தெற்கு அமெரிக்கப் பகுதிகளில் தென்பட்டது. இது பூமியின் சிறிய, குறுகிய வாழ்வுக் காலமுள்ள ஒரு இயற்கைத் துணைக்கோள் என வானியலாளர்களால் கூறப்பட்டது.
- 1920 &ndash; ஆர்க்ட்டிக் தீவுக்கூட்டமான சுவல்பார்டு மீது நோர்வேயின் உரிமை அங்கீகரிக்கப்பட்டது.
- 1942 &ndash; இரண்டாம் உலகப் போர்: ஆண்டு முழுவதுமான பகலொளி சேமிப்பு நேரம் போர்க்கால நடவடிக்கையாக ஐக்கிய அமெரிக்காவில் அறிமுகப்படுத்தப்பட்டது.
- 1951 &ndash; கொரியப் போர்: இரண்டு-நாள் கியோச்சாங் படுகொலைகள் ஆரம்பமாயின. தென்கொரிய இராணுவம் கியோச்சாங் என்ற இடத்தில் 719 பொதுமக்களைக் கொன்று குவித்தது.
- 1959 &ndash; முதலாவது கண்டம் விட்டு கண்டம் பாயும் ஏவுகணை *ஆர்-7* சோவியத் ஒன்றியத்தில் வெற்றிகரமாகச் சோதிக்கப்பட்டது.
- 1965 &ndash; வியட்நாம் போர்: ஐக்கிய அமெரிக்கத் தாக்குதல் படைப்பிரிவு முதற்தடவையாக தென் வியட்நாமிற்கு அனுப்பப்பட்டது.
- 1971 &ndash; அமெரிக்காவின் லாசு ஏஞ்சலசில் 6.5–6.7 அளவு நிலநடுக்கம் ஏற்பட்டதில் 64 பேர் உயிரிழந்தனர்.
- 1971 &ndash; அப்பல்லோ திட்டம்: சந்திரனில் தரையிறங்கிய மூன்றாவது விண்கலம் அப்பல்லோ 14 மூன்று அமெரிக்கர்களுடன் வெற்றிகரமாக பூமி திரும்பியது.
- 1975 &ndash; சோயூஸ் 17 விண்கலம் பூமி திரும்பியது.
- 1986 &ndash; ஏலியின் வால்வெள்ளி சூரியனுக்கு அண்மையில் எட்டரைக் கோடி கி.மீ. தூரத்தில் வந்தது.
- 1991 &ndash; லித்துவேனியாவில் விடுதலைக்கு ஆதரவாக மக்கள் வாக்களித்தார்கள்.
- 1996 &ndash; ஐரியக் குடியரசு இராணுவம் தனது 18 மாத போர்நிறுத்த உடன்பாட்டை முறித்துக்கொண்ட சில மணி நேரத்தில் லண்டனில் இடம்பெற்ற குண்டுவெடிப்பில் இருவர் கொல்லப்பட்டனர்.
- 1996 &ndash; கோப்பர்நீசியம் தனிமம் முதற்தடவையாகக் கண்டுபிடிக்கப்பட்டது.
- 2008 &ndash; இந்தோனேசியாவின் பண்டுங் நகரில் இசை நிகழ்ச்சி ஒன்றில் இடம்பெற்ற நெரிசலில் சிக்கி 11 பேர் உயிரிழந்தனர்.
- 2016 &ndash; செருமனி, பவேரியா மாநிலத்தில் இரண்டு பயணிகள் தொடருந்துகள் மோதியதில் 12 பேர் உயிரிழந்தனர், 85 பேர் காயமடைந்தனர்.
- 2018 &ndash; தென் கொரியாவில் 2018 குளிர்கால ஒலிம்பிக் விளையாட்டுப் போட்டிகள் ஆரம்பமாயின.
# பெப்ரவரி 9

## பிறப்புகள்

- 1737 &ndash; தாமஸ் பெய்ன், ஆங்கிலேய-அமெரிக்க மெய்யியலாளர், எழுத்தாளர் (இ. 1809)
- 1773 &ndash; வில்லியம் ஹென்றி ஹாரிசன், ஐக்கிய அமெரிக்காவின் 9வது அரசுத்தலைவர் (இ. 1841)
- 1910 &ndash; ஜாக்குவஸ் மோனாட், நோபல் பரிசு பெற்ற பிரான்சிய உயிரிவேதியியலாளர், மருத்துவர் (இ. 1976)
- 1919 &ndash; மதுரை சோமு, தமிழகக் கருநாடக இசைப் பாடகர் (இ. 1989)
- 1929 &ndash; ஏ. ஆர். அந்துலே, மகாராட்டிராவின் 8வது முதலமைச்சர் (இ. 2014)
- 1934 &ndash; சி. பஞ்சரத்தினம், இந்திய இயற்பியலாளர் (இ. 1969)
- 1935 &ndash; வா. மு. சேதுராமன், தமிழறிஞர், கவிஞர் (இ. 2025)
- 1940 &ndash; ஜே. எம். கோட்ஸி, நோபல் பரிசு பெற்ற தென்னாப்பிரிக்க எழுத்தாளர்
- 1943 &ndash; ஜோசப் ஸ்டிக்லிட்சு, நோபல் பரிசு பெற்ற அமெரிக்கப் பொருளியலாளர்
- 1944 &ndash; ஆலிஸ் வாக்கர், அமெரிக்க எழுத்தாளர்
- 1945 &ndash; இயோசினோரி ஓசூமி, நோபல் பரிசு பெற்ற சப்பானிய உயிரியலாளர்
- 1950 &ndash; ஆதி குமணன், மலேசிய எழுத்தாளர் (இ. 2005)
- 1964 &ndash; ம. ஆ. சுமந்திரன், இலங்கைத் தமிழ் அரசியல்வாதி, வழக்கறிஞர்
- 1970 &ndash; கிளென் மெக்ரா, ஆத்திரேலியத் துடுப்பாளர்
- 1981 &ndash; டாம் ஹிடில்ஸ்டன், ஆங்கிலேய நடிகர்
# பெப்ரவரி 9

## இறப்புகள்

- 1881 &ndash; பியோதர் தஸ்தயெவ்ஸ்கி, உருசிய புதின எழுத்தாளர் (பி. 1821)
- 1966 &ndash; மு. செல்லையா, ஈழத்துக் கவிஞர் (பி. 1906)
- 1977 &ndash; ஜி. ஜி. பொன்னம்பலம், இலங்கைத் தமிழ் அரசியல்வாதி, வழக்கறிஞர் (பி. 1901)
- 1981 &ndash; எம். சி. சாக்ளா, இந்திய அரசியல்வாதி (பி. 1900)
- 1984 &ndash; தஞ்சாவூர் பாலசரஸ்வதி, தமிழக பரதநாட்டியக் கலைஞர் (பி. 1918)
- 1986 &ndash; ச. ராஜாபாதர், இந்திய விடுதலைப் போராட்ட வீரர், பொதுவுடமைவாதி (பி. 1916)
- 1987 &ndash; லூயிஸ் ஹாம்மெட், அமெரிக்க வேதியியலாளர் (பி. 1894)
- 1989 &ndash; ஒசாமு தெசூகா, சப்பானிய கேலிப்பட ஓவியர் (பி. 1928)
- 1996 &ndash; சிட்டி பாபு, தென்னிந்திய வீணைக் கலைஞர் (பி. 1936)
- 2001 &ndash; சாவி, எழுத்தாளர் (பி. 1916)
- 2008 &ndash; பாபா ஆம்தே, இந்திய சமூக சேவகர் (பி. 1914)
- 2010 &ndash; செல்லையா மெற்றாஸ்மயில், ஈழத்து நாட்டுக்கூத்துக் கலைஞர்
- 2011 &ndash; வ. விஜயபாஸ்கரன், தமிழக எழுத்தாளர் (பி. 1926)
- 2011 &ndash; எஸ். வி. ராமகிருஷ்ணன், தமிழக எழுத்தாளர் (பி. 1936)
- 2012 &ndash; ஹெப்சிபா ஜேசுதாசன், புதின எழுத்தாளர். (பி. 1925)
- 2012 &ndash; எஸ். தட்சிணாமூர்த்தி, இந்திய இசைக்கலைஞர் (பி. 1921)
- 2013 &ndash; அஃப்சல் குரு, இந்தியத் தீவிரவாதி
- 2013 &ndash; மலர் மன்னன், பத்திரிகையாளர், எழுத்தாளர்
- 2016 &ndash; சுசில் கொய்ராலா, நேப்பாளத்தின் 37வது பிரதமர் (பி. 1939)
# பெப்ரவரி 10

## பிறப்புகள்

- 1775 &ndash; சார்லஸ் லாம், ஆங்கிலேய எழுத்தாளர், கவிஞர் (இ. 1834)
- 1785 &ndash; கிளாட்-லூயி நேவியர், பிரான்சிய இயற்பியலாளர், பொறியியலாளர் (இ. 1836)
- 1805 &ndash; குரியாக்கோஸ் எலியாஸ் சாவறா, கேரள கத்தோலிக்கப் புனிதர் (இ. 1871)
- 1825 &ndash; சாமுவேல் பிளிம்சால், ஆங்கிலேய அரசியல்வாதி, சமூக சீர்திருத்தவாதி (இ. 1898)
- 1842 &ndash; அகனேசு மேரி கிளார்க், அயர்லாந்து வானியலாளர் (இ. 1907)
- 1848 &ndash; அன்னா பொச், பெல்சிய ஓவியர் (இ. 1936)
- 1890 &ndash; போரிஸ் பாஸ்ரர்நாக், நோபல் பரிசு பெற்ற உருசிய எழுத்தாளர் (இ. 1960)
- 1893 &ndash; பில் டில்டென், அமெரிக்க டென்னிசு ஆட்டவீரர், பயிற்சியாளர் (இ. 1953)
- 1897 &ndash; ஜான் பிராங்கிளின் எண்டர்ஸ், நோபல் பரிசு பெற்ற அமெரிக்க மருத்துவர் (இ. 1985)
- 1898 &ndash; பெர்தோல்ட் பிரெக்ட், செருமானிய இயக்குநர், கவிஞர் (இ. 1956)
- 1902 &ndash; வால்டர் பிராட்டன், நோபல் பரிசு பெற்ற சீன-அமெரிக்க இயற்பியலாளர் (இ. 1987)
- 1916 &ndash; தர்பாரா சிங், பஞ்சாபின் முதலமைச்சர் (இ. 1990)
- 1919 &ndash; சு. ராஜம், தமிழக ஓவியர், திரைப்பட நடிகர், கருநாடக இசைக்கலைஞர் (இ. 2010)
- 1929 &ndash; நாஞ்சில் கி. மனோகரன், தமிழக அரசியல்வாதி (இ. 2000)
- 1937 &ndash; தா. கிருட்டிணன், தமிழக அரசியல்வாதி (இ. 2003)
- 1952 &ndash; லீ சியன் லூங், சிங்கப்பூரின் 3வது பிரதமர்
- 1957 &ndash; காத்தரைன் பிரீசு, அமெரிக்க வானியற்பியலாளர்
- 1982 &ndash; ஜஸ்டின் காட்லின், அமெரிக்க விரைவு ஓட்ட வீரர்
- 1984 &ndash; அல்போன்சு புத்திரன், இந்தியத் திரைப்பட இயக்குநர், நடிகர், திரைப்படத் தொகுப்பாளர், திரைக்கதை ஆசிரியர்
- 1985 &ndash; மகதி, தமிழகக் கருநாடக இசைப் பாடகி
# பெப்ரவரி 10

## இறப்புகள்

- 1307 &ndash; தெமுர் கான், மங்கோலியப் பேரரசர் (பி. 1265)
- 1837 &ndash; அலெக்சாந்தர் பூஷ்கின், உருசியக் கவிஞர் (பி. 1799)
- 1865 &ndash; ஹைன்ரிக் லென்ஸ், எசுத்தோனிய-இத்தாலிய இயற்பியலாளர் (பி. 1804)
- 1868 &ndash; டேவிட் புரூஸ்டர், இசுக்கொட்லாந்து இயற்பியலாளர், கணிதவியலாளர், வானியலாளர் (பி. 1781)
- 1878 &ndash; கிளவுட் பெர்னாட், பிரான்சிய உயிரியலாளர் (பி. 1813)
- 1891 &ndash; சோஃபியா கோவலெவ்சுகாயா, சுருசிய-சுவீடன் கணிதவியலாளர், இயற்பியலாளர் (பி. 1850)
- 1912 &ndash; ஜோசப் லிஸ்டர், ஆங்கிலேய மருத்துவர் (பி. 1827)
- 1923 &ndash; வில்லெம் ரோண்ட்கன், நோபல் பரிசு பெற்ற செருமானிய இயற்பியலாளர் (பி. 1845)
- 1944 &ndash; யூகி மைக்கேல் அந்தொனியாடி, கிரேக்க-பிரான்சிய வானியலாளர், சதுரங்க வீரர் (பி. 1870)
- 1953 &ndash; என். கோபாலசாமி அய்யங்கார், இந்திய அரசியல்வாதி, ஜம்மு காஷ்மீர் இராச்சியத்தின் பிரதம அமைச்சர் (பி. 1882)
- 1993 &ndash; பெங்கித் எட்லேன், சுவீடிய இயற்பியலாளர், வானியலாளர் (பி. 1906)
- 2001 &ndash; கே. தவமணி தேவி, இலங்கை-இந்தியத் திரைப்பட நடிகை
- 2005 &ndash; ஆர்தர் மில்லர், அமெரிக்க நடிகர், எழுத்தாளர் (பி. 1915)
- 2010 &ndash; கிரீஷ் புத்தன்சேரி, மலையாளத் திரைப்பாடலாசிரியர், திரைக்கதையாசிரியர் (பி. 1957)
- 2020 &ndash; சிசு நாகேந்திரன், இலங்கை-ஆத்திரேலியத் தமிழ் நாடகக் கலைஞர், ஆய்வாளர் (பி. 1921)
# பெப்ரவரி 10

## சிறப்பு நாள்

- குருதிய எழுத்தாளர் ஒன்றிய நாள் (ஈராக்கிய குர்திஸ்தான்)
# தூபாராமய

யைச் சுற்றியுள்ள கல்தூண்கள்]]
யைச் சுற்றியுள்ள கல்தூண்கள்]]  
**தூபாராமய** (*Thuparamaya*) இலங்கையின் பண்டைக்காலத் தலைநகரமான அனுராதபுரத்தில் உள்ள பௌத்தக் கட்டிடம் ஆகும். அசோகப் பேரரசரின் மகனும் பௌத்த துறவியுமான மஹிந்த தேரர் இலங்கையில் தேரவாத புத்த சமயத்தையும், அது சார்ந்த சைத்திய வணக்கத்தையும் அறிமுகப்படுத்தினார். இவருடைய வேண்டுகோளின்படி இலங்கை அரசனான தேவாநாம்பியதிஸ்ஸவால் கட்டப்பட்டதே தூபாராமய என்னும் இந்தத் தாதுகோபுரம். இதனுள் கௌதம புத்தரின் எலும்பு எச்சம் வைத்துக் கட்டப்பட்டுள்ளது. இலங்கையில் புத்த சமயம் அறிமுகப்படுத்தப்பட்ட பின்னர் கட்டப்பட்ட முதல் தாதுகோபுரம் இதுவே எனக் கருதப்படுகின்றது.  
தொடக்கத்தில் இது நெற்குவியலின் வடிவில் கட்டப்பட்டது. காலத்துக்குக் காலம் அழிவுக்கு உட்பட்டது. இலங்கை அரசனான இரண்டாம் அக்கபோதி காலத்தில் முற்றாகவே அழிவுக்கு உள்ளான இதை அரசன் திருத்தி அமைத்தான். இன்று காணப்படும் தூபாராமய, கி.பி 1862 ஆம் ஆண்டின் மீளமைப்புக் கட்டுமானம் ஆகும். இவ்வாறு காலத்துக்குக் காலம் நடைபெற்ற மீளமைப்புக் கட்டுமானங்களின் முடிவில், இன்று இருக்கும் தாதுகோபுரத்தின் அடிப் பகுதியின் விட்டம் 18 மீட்டர் (59 அடி) ஆகும். உயரம், 3.45 மீட்டர் (11 அடி 4 அங்குலம்). இது 50.1 மீட்டர் (164 அடி 6 அங்குலம்) விட்டம் கொண்ட வட்ட வடிவமான மேடையொன்றின் மையத்தில் அமைந்துள்ளது. நிலத்திலிருந்து மேடைக்குச் செல்ல நாற்புறமும் படிகள் அமைக்கப்பட்டுள்ளன. இந்த மேடையில் தாதுகோபுரத்தைச் சுற்றி இரண்டு வட்ட வடிவ வரிசைகளில் கல் தூண்கள் காணப்படுகின்றன. இத் தூண்கள், பழைய காலத்தில், தாதுகோபுரத்தை மூடிக் கூரையோடு கூடிய கட்டிடம் இருந்ததற்கான சான்று ஆகும். மரத்தாலான இக் கூரை காலப்போக்கில் அழிந்து விட்டதாக ஆய்வாளர்கள் கருதுகிறார்கள்.
# அக்டோபர் 23

## பிறப்புகள்

- 1491 &ndash; லொயோலா இஞ்ஞாசி, கத்தோலிக்கப் போதகர் (இ. 1556)
- 1844 &ndash; சாரா பேர்ண்ஹார்ட், பிரான்சிய நடிகை (இ. 1923)
- 1873 &ndash; வில்லியம் டி. கூலிட்ச், அமெரிக்க இயற்பியலாளர் (இ. 1975)
- 1875 &ndash; கில்பர்ட் நியூட்டன் லூயிசு, அமெரிக்க வேதியியலாளர் (இ. 1946)
- 1894 &ndash; எம்மா வுசோத்சுகி, அமெரிக்க வானியலாளர் (இ. 1975)
- 1900 &ndash; வலேரியன் கிராசியாஸ், கத்தோலிக்க திருச்சபையின் முதல் இந்தியக் கர்தினால் (இ. 1978)
- 1905 &ndash; அ. சீனிவாச ராகவன், தமிழக எழுத்தாளர் (இ. 1975)
- 1920 &ndash; புச்சியித்தா தெத்துசுயா, சப்பானிய-அமெரிக்க அறிவியலாளர் (இ. 1998)
- 1923 &ndash; பைரோன் சிங் செகாவத், இந்திய அரசியல்வாதி (இ. 2010)
- 1929 &ndash; சம்சுர் ரகுமான், வங்காளதேசக் கவிஞர், ஊடகவியலாளர் (இ. 2006)
- 1939 &ndash; க. வி. விக்னேஸ்வரன், இலங்கை நீதிபதி, 1வது வட மாகாண முதலமைச்சர்
- 1940 &ndash; பெலே, பிரேசில் கால்பந்து வீரர்
- 1942 &ndash; மைக்கேல் கிரைட்டன், அமெரிக்க இயக்குநர் (இ. 2008)
- 1948 &ndash; எம். எச். எம். அஷ்ரப், இலங்கை அரசியல்வாதி (இ. 2000)
- 1954 &ndash; ஆங் லீ, தாய்வான்-அமெரிக்க இயக்குநர்
- 1960 &ndash; ராண்டி பௌஷ், அமெரிக்க எழுத்தாளர், கணினி அறிவியலாளர் (இ. 2008)
- 1974 &ndash; அரவிந்த் அடிகா, இந்திய ஊடகவியலாளர், எழுத்தாளர்
- 1976 &ndash; ரையன் ரெனால்ட்சு, கனடிய-அமெரிக்க நடிகர்
- 1979&ndash; பிரபாஸ், தெலுங்குத் திரைப்பட நடிகர்
- 1989 &ndash; ஜொனிதா காந்தி, இந்தோ-கனடியப் பாடகி
# அக்டோபர் 23

## இறப்புகள்

- 1910 &ndash; ஐந்தாம் இராமா, தாய்லாந்து மன்னர் (பி. 1853)
- 1921 &ndash; ஜான் பாய்டு டன்லப், இசுக்கொட்டிய தொழிலதிபர் (பி. 1840)
- 1986 &ndash; டபிள்யூ. எம். எஸ். தம்பு, இலங்கைத் தமிழ் திரைப்படத் தயாரிப்பாளர், இயக்குநர் (பி. 1902)
- 2010 &ndash; அமுது, ஈழத்துத் தமிழறிஞர், புலவர் (பி. 1918)
- 2011 &ndash; ஜோன் மெக்கார்த்தி, அமெரிக்க கணினியியலாளர் (பி. 1927)
- 2012 &ndash; சுனில் கங்கோபாத்யாயா, வங்காளக் கவிஞர் (பி. 1934)
- 2022 &ndash; பா. செயப்பிரகாசம், தமிழக எழுத்தாளர் (பி. 1941)
- 2023 &ndash; பிசன் சிங் பேடி, இந்தியத் துடுப்பாளர் (பி. 1946)
# அக்டோபர் 23

## சிறப்பு நாள்

- மோல் நாள்
- புரட்சி நாள் (மாக்கடோனியக் குடியரசு)
- விடுதலை நாள் (லிபியா)
- அமைதி ஒப்பந்த நினைவு நாள் (கம்போடியா)
# அபயகிரி விகாரை

2 நூற்றாண்டுகள் முதல், கி.பி 9 ஆம் நூற்றாண்டு வரை இல்லையெனில் தலை நகரமாக இருந்த அனுராதபுரம், ஒரு அரசியல் தலைமை இடமாக விளங்கியது மட்டுமன்றிப் பல பௌத்த சமய வணக்கத் தலங்களையும், பௌத்த பிக்குகளுக்கான மடங்களையும் கொண்டிருந்தது. பௌத்த மக்களின் முக்கிய யாத்திரைக்கு உரிய இடமாக விளங்கிய அனுராதபுரம் நகரத்தின் வடக்குப் பகுதியில், உயர்ந்த மதில்களால் சூழப்பட்டு, நீராடுவதற்கான குளங்களையும், அலங்கார வேலைப்பாடுகளைக் கொண்ட அழகிய கட்டிடங்களையும், கொண்ட **அபயகிரி விகாரை** 235 எக்டேர் பரப்பளவில் அமைந்திருந்தது. அனுராதபுரத்திலிருந்த, அவ்வாறான 17 சமய நிறுவனங்களில் ஒன்றாக விளங்கிய அபயகிரி விகாரை, அவற்றுள் முக்கியமான ஐந்து விகாரைகளுள் மிகப் பெரியது ஆகும்.  
அபயகிரி விகாரை, பௌத்த துறவிமடக் கட்டிடத் தொகுதியாக விளங்கியது மட்டும் அன்றிப் பௌத்த துறவிகளின் சங்கமாகவும் தொழிற்பட்டது. இது, இலங்கையின், வரலாறு, பாரம்பரியம், வாழ்க்கை முறை முதலானவை தொடர்பான தகவல்களைப் பதிந்து பாதுகாத்தது. கி.மு இரண்டாம் நூற்றாண்டில் தொடங்கப்பட்ட இது, கி.பி முதலாம் நூற்றாண்டில், உலகின் பல பகுதிகளையும் சேர்ந்த, பௌத்த அறிஞர்களைக் கவரும் அனைத்துலக நிறுவனம் ஆனது. கிளை நிறுவனங்களூடாக நடைபெற்ற இதன் செயற்பாடுகளின் தாக்கத்தை உலகின் பல பகுதிகளிலும் காண முடியும்.
# கே. வி. எஸ். வாஸ்

**கே. வி. எஸ். வாஸ்** (1912 – ஆகத்து 30, 1988) இலங்கையின் தலைசிறந்த பத்திரிகையாளராக, எழுத்தாளராக விளங்கியவர்.
# கே. வி. எஸ். வாஸ்

## வாழ்க்கைக் குறிப்பு

கும்பகோணம் வேதாந்தம் சீனிவாச ஐயங்கார் என்ற இயற்பெயர் கொண்ட கே. வி. எஸ். வாஸ் தமிழ்நாடு, கும்பகோணத்தில் பிறந்தார். தமிழ், ஆங்கிலம், சமக்கிருதம் ஆகிய மொழிகளில் புலமை கொண்டவர். திருச்சி புனித யோசப்பு கல்லூரியில் கல்வி கற்றுப் பின்னர் பொருளாதாரத்தில் முதுகலைப் பட்டம் பெற்றார்..
# கே. வி. எஸ். வாஸ்

## இலங்கை வருகை

1930 ஆம் ஆண்டில் சுப்பிரமணியம் செட்டியாரால் ஆரம்பிக்கப்பட்ட வீரகேசரி பத்திரிகை நிறுவனத்தில் மொழிபெயர்ப்பாளராக இணைந்து 1942 ஆம் ஆண்டில் இலங்கை வந்தார். அவரது அயராத உழைப்பினாலும் எழுத்துத் திறமையினாலும் வீரகேசரி பத்திரிகையின் நிருபராக, உதவி ஆசிரியராக, ஆசிரியராக, பின் 1953 ஆம் ஆண்டில் பிரதம ஆசிரியராகப் படிப்படியாகப் பதவி உயர்வு பெற்றார். அரசியல் தலைவர்கள், தொழிற்சங்க வாதிகள், மற்றும் சமூகப் பிரமுகர்களுடன் நெருங்கிய தொடர்புகளைப் பேணினார்.
# கே. வி. எஸ். வாஸ்

## எழுத்தாளராக

15 வயதிலேயே இவரது கத்திச் சங்கம் என்ற சிறுகதை சுதேசமித்திரன் பத்திரிகையில் வெளிவந்தது. *பாப்புலர் மேகசீன்* (*Popular Magazine*) என்ற இதழையும் நடத்தினார். கண்டி அரசி டோனா கத்தரீனாவின் வாழ்க்கையை அடிப்படையாக வைத்து *கண்டியரசி* என்ற வரலாற்றுப் புதினத்தை 1940 இல் எழுதி வெளியிட்டார். *கைம்பெண்ணின் கண்ணீர்* என்ற சமூக சீர்திருத்த நூலை எழுதி 1939 இல் வெளியிட்டார்.  
வீரகேசரி பத்திரிகையில் குந்தளப் பிரேமா (1951), நந்தினி, தாரிணி, பத்மினி, ஆஷா, சிவந்தி மலைச்சாரலிலே, அஞ்சாதே அஞ்சுகமே போன்ற பல துப்பறியும் புதினத் தொடர்களை ரஜனி, வால்மீகி ஆகிய புனைபெயர்களில் எழுதினார். பல ஆன்மீகக் கதைகளும் எழுதினார். இவரது தொடர்கதைகள் பல அக்காலத்திலே வீரகேசரி பிரசுரங்களாக வெளிவந்தன. *ஈழத்தின் கதை* என்ற பெயரில் இலங்கையின் வரலாற்றை ஆனந்த விகடனில் தொடராக எழுதினார். இத்தொடரை 2008 ஆம் ஆண்டில் அவரது மகன் கே. வி. எஸ். மோகன் (கதம்பம் மோகன்) நூலாக வெளியிட்டார்.  
சென்னை த இந்து பத்திரிகைக்கும் மலேசியாவின் தமிழ் நேசன் பத்திரிகைக்கும் 32 ஆண்டுகாலம் இலங்கை நிருபராகப் பணியாற்றினார். கல்கி வார இதழில் *இலங்கைக் கடிதம்* என்ற தலைப்பில் வாராந்தம் இலங்கைச் செய்திகளை வெளியிட்டார்.  
1975 ஆம் ஆண்டில் வாஸ் பத்திரிகை ஆசிரியர் தொழிலில் இருந்து ஓய்வு பெற்றார். ஆனால் அவர் தொடர்ந்து 1988இல் இறக்கும்வரை பத்திரிகைகளில் எழுதி வந்தார். இவரது மனைவியின் பெயர் வேதவல்லி. இவர்களுக்கு 3 பிள்ளைகள். மகன் கே. வி. எஸ். மோகன் 'கதம்பம்' என்ற மாத இதழை வெளியிட்டு அதன் ஆசிரியராகவும் பணியாற்றினார்.
# ஜேதவனாராமய

**ஜேதவனாராமய** என்பது, இலங்கையின் பண்டைய தலை நகரமான அனுராதபுரத்தில் இருக்கும் ஒரு தாது கோபுரம் ஆகும். இது மகாசென் (கி.பி 273-301) என்னும் இலங்கை மன்னனால் கட்டப்பட்டது. கட்டப்பட்டபோது 122 மீட்டர் (400 அடி) உயரம் இருந்திருக்கும் எனக் கருதப்படுகிறது. இதன் அடிப்பகுதியின் விட்டம் 113 மீட்டர் (370 அடி) ஆகும். இத் தூபி, உலகிலேயே மிகப் பெரிய தாதுகோபுரமும், உலகின் இரண்டாவது பெரிய கட்டுமானச் சின்னமும் (monument) ஆகும். எகிப்தில் உள்ள மிகப் பெரிய பிரமிட் மட்டுமே இதனிலும் பெரியது எனக் கருதப்படுகின்றது. இதன் மையப்பகுதி ஒரு பிரம்மாண்டமான மண் குன்று ஆகும். வெளிப்பகுதி செங்கற் கட்டினால் மூடப்பட்டுள்ளது.  
கி.பி மூன்றாம் நூற்றாண்டில் கட்டப்பட்ட இந்தத் தாதுகோபுரம், *சாகலிக்க* எனப்படும் புத்த சமயப் பிரிவைச் சேர்ந்தது. இது அமைந்திருக்கும் நிலத்தின் பரப்பளவு எட்டு ஏக்கர்கள் ஆகும்.  
இதனோடு அமைந்த விகாரை அல்லது விகாரம், 3000 க்கு மேற்பட்ட பௌத்த பிக்குகளுக்கு இடமளித்ததாகக் கூறப்படுகின்றது.
# ஜே. பி. சந்திரபாபு

**சந்திரபாபு** (*J.P.Chandrababu*; 5 ஆகத்து 1927 – 8 மார்ச் 1974) என்பவர் தமிழ்த் திரையுலகின் தலைசிறந்த நகைச்சுவை நடிகர்களில் ஒருவராகவும் சிறந்த பாடகராகவும் விளங்கியவர்.
# ஜே. பி. சந்திரபாபு

## இளமைப் பருவம்

சந்திரபாபு தூத்துக்குடியில் கிறித்தவக் குடும்பத்தில் பிறந்தவர். ஜோசப்பிச்சை என்னும் பெயரிடப்பட்ட இவரைப் பாபு என்று செல்லமாக அழைத்து வந்தனர். இவர், சந்திரகுல வம்சத்தில் பிறந்திருந்த காரணத்தால் தமது பெயரைப் பின்னாளில் சந்திரபாபு என மாற்றிக் கொண்டார். இவரை சார்லஸ் போயர் என்று ஜெமினி கணேசன் அழைப்பார்.  
சந்திரபாபுவின் தந்தை ஜெ.பி.ரோட்ரிக்ஸ் ஒரு விடுதலைப் போராட்ட வீரர் . *சுதந்திர வீரன்* என்ற பத்திரிகையை நடத்தி வந்தார். அன்றைய பிரித்தானிய அரசு இவரது சொத்துகளைப் பறிமுதல் செய்து, சத்தியாக்கிரக இயக்கத்தில் கலந்து கொண்டமைக்காக 1929 இல் அவரைக் கைது செய்தது. அவர் விடுதலையானவுடன் அவரையும் அவரது குடும்பத்தினரையும் இலங்கைக்கு நாடு கடத்தியது. அங்கு அவர் ஒரு தமிழ்ப் பத்திரிகையில் பணியாற்றினார். சந்திரபாபு கொழும்பில் புனித யோசேப்பு கல்லூரியிலும் பின்னர்க் கொழும்பு அக்குவைனாசு கல்லூரியிலும் கல்வி கற்றார்.  
சந்திரபாபுவின் தந்தை இந்தியா திரும்பி தினமணி பத்திரிகையில் பணியாற்றினார். அவரைத் தேடி 1942இல் சந்திரபாபு தன் நண்பர் மரியதாஸ் பர்னாண்டோவோடு இந்தியா திரும்பினார். அப்பொழுது தினமணியில் பணியாற்றிய சொ.விருத்தாசலம் என்னும் புதுமைப்பித்தன் உதவியால் தன் தந்தையை மயிலாப்பூர் ரங்கைய்யா தோட்டத்தில் கதவிலக்கம் 15உள்ள வீட்டில் தன் தந்தையைக் கண்டார்.
# ஜே. பி. சந்திரபாபு

## திரையுலகில் நுழைய முயற்சி

சிறு வயதிலேயே பாடும் திறமை பெற்றிருந்த சந்திரபாபு, ஆங்கிலேயரின் நவநாகரிகப் போக்கினால் பெரிதும் ஈர்க்கப்பட்டார். தனது 16-ஆம் வயதில் சென்னையை அடைந்து திரையுலகில் நுழைய முயற்சிகளை மேற்கொண்டார். அதற்காக கதகளி, மணிபுரி, கதக், பரதம் ஆகிய நடனங்களைக் கற்றார்.
# ஜே. பி. சந்திரபாபு

## திரையுலகில் நுழைய முயற்சி

### படத்தில் நடிக்க ஒப்பந்தம்

கே. சுப்பிரமணியனின் கலைவாணி பிக்கர்சு 1944 திசம்பர் 25ஆள் தொடங்க இருந்த "நர்த்தன் முரளி" படத்தில் நடிக்க மாதம் முப்பது ரூபாய் ஊதியத்திற்கு ஒப்பந்தம் செய்யப்பட்டார். ஆனால் படப்பிடிப்பு முயற்சி கைவிடப்பட்டது.
# ஜே. பி. சந்திரபாபு

## திரையுலகில் நுழைய முயற்சி

### முதல் படம்

1947-ஆம் ஆண்டு பி. எஸ். ராமையா தயாரித்த தன அமராவதி என்னும் திரைப்படம் மூலமாக திரையுலகில் அடியெடுத்து வைத்தார்.
# ஜே. பி. சந்திரபாபு

## திரையுலகில் நுழைய முயற்சி

### தற்கொலை முயற்சி

1949 பிப்ரவரி 18ஆம் நாள் காலை 8.20 மணியளவில் செமினி படத்தளத்தில் எசு.எசு.வாசனைச் சந்தித்து வாய்ப்புக் கேட்க முனைந்தார். அவரை காவலர் உள்ளே நுழைய அனுமதிக்கப்படாததால், தற்கொலைக்கு முயன்றவர். அவரை ஜெமினி கணேசன் மருத்துவமனையில் சேர்த்துக் காப்பாற்றினார். 1949 பிப்ரவரி 28ஆம் நாள் தற்கொலை வழக்கு நீதிமன்றத்தில் விசாரணைக்கு வந்தது. நீதிபதியின் முன்னால் ஒரு தீக்குச்சிக் கொளுத்தித் தனது கையைச் சுட்டுக்கொண்டு, "உங்களுக்கு நான் சுட்டுக்கொண்டதுதான் தெரியும்; என் காயத்தை உங்களால் உணர முடியாது. அதுபோலத்தான் என் துயரும்." என்றார்.
# ஜே. பி. சந்திரபாபு

## திரையுலகில் நுழைய முயற்சி

### முன்னணி நடிகர்

சந்திரபாபு விரைவிலேயே முன்னணி நகைச்சுவை நடிகரானார். 1950-ஆம் ஆண்டுகளில் பெரும் நட்சத்திரங்களாக உருவாகிக்கொண்டிருந்த எம்.ஜி.ஆர், சிவாஜி கணேசன், ஜெமினி கணேசன் என அனைவரது திரைப்படங்களிலும் நகைச்சுவை வேடங்களில் நடித்தார்.  
சபாஷ் மீனா என்னும் வெற்றிப் படத்தில் இரு வேடம் தாங்கி நடித்த இவருக்கு அவற்றில் ஒரு வேடத்தில் சரோஜாதேவி இணையாக நடித்திருந்தார். அதன் கதாநாயகனான சிவாஜி கணேசனின் ஜோடியாக மாலினி நடித்திருந்தார். இதைப் போலவே புதையல் திரைப்படத்தில், கதாநாயகன் சிவாஜி கணேசனுக்கு ஈடாக, கதாநாயகி பத்மினியைக் காதலித்து ஏமாற்றமுறும் பாத்திரம் ஒன்றில் திறம்பட நடித்திருந்தார்.  
தற்போது சென்னைத் தமிழ் எனவும், அன்றைய நாளில் மெட்ராஸ் பாஷை எனவும் வழங்கிய வட்டார வழக்கைச் சிறப்பாகக் கையாளுவதில் அவர் பெயர் பெற்றிருந்தார்.  
தமது நடிப்பிற்காகவும் பாடல் திறமைக்காகவும் பிரத்தியேகமான ரசிகர் குழாமைக் கொண்டிருந்தார்.  
கவலை இல்லாத மனிதன், குமார ராஜா என்னும் இரு திரைப்படங்களில் கதாநாயகனாக நடித்ததும் இனி நகைச்சுவை நடிகராகப் போவதில்லை என்று அறிவித்தார். ஆயினும், அவை இரண்டுமே வர்த்தக ரீதியாக வெற்றிபெறாததால், மீண்டும் போலீஸ்காரன் மகள் போன்ற திரைப்படங்களில் நகைச்சுவை வேடம் ஏற்கத் தொடங்கினார்.  
அவர் தாமே கதாநாயகனாக நடித்து, தயாரித்து இயக்கிய தட்டுங்கள் திறக்கப்படும் என்னும் திரைப்படத்தின் படுதோல்வியுடன் அவரது திரை வாழ்க்கை அநேகமாக இறுதிக் கட்டத்தை அடைந்து விட்டது என்றே கூறலாம். 1960 -ஆம் ஆண்டுகளில் நாகேஷ் பின்னர் சோ ஆகியோர் நகைச்சுவை நடிகர்களாக முன்னேறத் தொடங்கியதும் சந்திரபாபுவின் திரையுலக வாழ்வில் தேக்கம் உண்டானது. மேலும், அச்சமயம் அவர் மீளாக் குடிக்கும், பெத்தடின் போதைக்கும் அடிமையாகி இருந்தார். இருப்பினும், அடிமைப்பெண், ராஜா, கண்ணன் என் காதலன் (இதில் சோவும் உடன் நடித்தார்) போன்ற ஒரு சில படங்களிலும் நடித்தார்.  
1975-ஆம் ஆண்டு வெளிவந்த 'பிள்ளைச் செல்வம்' (1974) என்னும் திரைப்படமே இவரது கடைசிப் படமாகும். அது வெளிவருவதற்கு முன்பாகவே 1974-ஆம் ஆண்டு இவர் மரணமடைந்தார். [Source: http://www.lakshmansruthi.com/cineprofiles/chandrababu-01.asp ]
# ஜே. பி. சந்திரபாபு

## சொந்த வாழ்க்கை

நகைச்சுவை நடிகரான சந்திரபாபுவின் சொந்த வாழ்க்கை மகிழ்ச்சிகரமானதாக இல்லை. அவர் மணந்த பெண் ஷீலா, தான் வேறொருவரை விரும்புவதாகக் கூறியதால், அந்தப் பெண்ணின் விருப்பப்படியே அவர் விரும்பும் நபருடன் மகிழ்ச்சியாக வாழ, அவரை மரியாதையுடன் அனுப்பி வைத்தவர் சந்திரபாபு. (இந்தச் சம்பவத்தை அடிப்படையாக வைத்தே “அந்த 7 நாட்கள்” படத்தின் திரைக்கதையை அமைத்ததாக பின்னாளில் நடிகரும் இயக்குனருமான பாக்கியராஜ் தெரிவித்தார்.)  
சர்ச்சைகளும் சகநடிகர்களுடனான சச்சரவுகளும் சந்திரபாபுவைச் சூழ்ந்தே இருந்தன.
# ஜே. பி. சந்திரபாபு

## வாழ்க்கை வரலாறு

சந்திரபாபுவின் வாழ்க்கை பற்றிய புத்தகம் ஒன்று, *கண்ணீரும் புன்னகையும்* என்ற பெயரில் கிழக்குப் பதிப்பகம் மூலம் வெளிவந்துள்ளது. பலங்களும், பலவீனங்களும் கலந்த மனிதரான சந்திரபாபு திரையுலகம் மறக்க இயாலாத திறமையாளர்களில் ஒருவர்.
# ஜே. பி. சந்திரபாபு

## தேவாலய திருப்பணி

சந்திரபாபு கத்தோலிக்க கிறிஸ்தவர் என்பதால் மாதாவின் மீது அதிக பக்தி கொண்டவர். 20-ஆம் நூற்றாண்டின் மத்திய பகுதியில் உலகம் முழுவதும் பாத்திமா மாதாவின் புகழ் பரவிக்கொண்டிருந்த சமயம். சந்திரபாபுவும் பாத்திமா மாதாவின் மீது அதிகபற்றுக் கொண்டவராக இருந்தார். அந்தச் சமயத்தில் பாத்திமா மாதாவின் பெயரால் இந்தியாவில் ஒரு பெரிய தேவாலயம் கட்டும் முயற்சி தென்னிந்தியாவில் தமிழ்நாடு, ஆந்திரா, கர்நாடகம் ஆகிய மூன்று மாநிலங்களும் சங்கமிக்கும் பகுதியான கிருஷ்ணகிரியில் (1958) மேற்கொள்ளப்பட்டது. இந்தத் தேவாலயம் கட்டுவதற்காகக் கலைநிகழ்ச்சிகள் நடத்தி பெருந்தொகையைத் திரட்டிக்கொடுத்தார். அந்தத் தொகையைக்கொண்டே இந்தத் தேவாலயத்திற்கான அஸ்திவாரப்பணிகள் தொடங்கப்பட்டன. இதைக் குறிக்கும் வகையில் தூய பாத்திமா அன்னை தேவாலயத்தில் சந்திரபாபுவின் பெயரில் கல்வெட்டு ஒன்றும் பொறிக்கப்பட்டுள்ளது.
# ஜே. பி. சந்திரபாபு

## குறிப்பிடத்தக்க திரைப்படங்கள்

- அன்னை
- குமார ராஜா
- புதையல்
- பாத காணிக்கை
- நாடோடி மன்னன்
- புதுமைப்பித்தன்
- சபாஷ் மீனா
- மரகதம்
- மணமகன் தேவை
- கவலை இல்லாத மனிதன்
- அடிமைப்பெண்
# ஜே. பி. சந்திரபாபு

## குறிப்பிடத்தக்க பாடல்கள்

சந்திரபாபு மேற்கத்திய பாணிப் பாடல்களைப் பாடுவதில் மிகச் சிறந்து விளங்கினார். எனவே, திரைவாய்ப்புத் தேடிக்கொண்டிருந்த காலத்தில் - நடிக்க வாய்ப்புக் கிடைப்பதற்கு முன்பே - இசை அமைப்பாளர் வேதாவின் உதவியால் சிங்களப் படமொன்றில் பாடல் பாடினார். பின்னாளில் அவரது பாடல்கள் பலவற்றிற்கு அவரே ஓரளவு இசையமைத்ததாகவும் கூறுவர். சுமார் அரை நூற்றாண்டு கழிந்த பின்னரும் இன்றளவும் ஒலிக்கும் அவரது சில பாடல்கள்:  
- பிறக்கும்போதும் அழுகின்றான் (குமாரராஜா)
- ஒண்ணுமே புரியலே உலகத்திலே (கவலை இல்லாத மனிதன்)
- நான் ஒரு முட்டாளுங்க (சகோதரி)
- புத்தியுள்ள மனிதரெல்லாம் (அன்னை)
- பொறந்தாலும் ஆம்பிளயா (போலீஸ்காரன் மகள்)
- சீமையெல்லாம் தேடிப்பாத்து (காத்தவராயன்)
- கல்யாணம் வேணும் வாழ்வில் (பெண்)
- கோவா மாம்பழமே (மாமன் மகள்)
- உனக்காக எல்லாம் உனக்காக (புதையல்)
- பம்பரக் கண்ணாலே காதல்